Publication: Magyar Közlöny
Issue: MK-2001-46 (Year: 2001, Number: 46)
Era: 1990-2004
Section: 1. számú melléklet a 66/2001. (IV. 20.) Korm. rendelethez
Paragraph Index: 54

6. A lakáscélú hitelhátralék miatt jelzáloggal terhelt ingatlan természeti katasztrófa (árvíz, belvíz, földrengés stb.) által összedőlt vagy életveszélyesen megrongálódott. jegyző P. H. Kitöltési útmutató A lakáscélú hitelhátralékot mérséklő támogatási kérelem három részből áll: — I. rész: A felmondott lakáshitelekkel kapcsolatos adatok, amelyeket az OTP Bank Rt. ad meg. — II. rész: A támogatást igénylő(k) adatait tartalmazza, amelyet a kérelmet benyújtó adós(ok)nak kell kitölteni. — III. rész: A települési önkormányzat jegyzője tölti ki. I. rész Az adós(ok) kölcsönszámlájának, illetve hiteltartozásának adatai alapján kerül kitöltésre. II. rész Az első sorban a hitelhátralékkal rendelkező valamennyi adós nevét fel kell tüntetni, még akkor is, ha házastársakról (élettársakról) van szó. A 6. sorban ez esetben az adóstárs neve fog szerepelni. 2001/46. szám Ha az adóstársak egy lakásban élő házastársak (élettársak) és nincs más adós, akkor a gyermekekre vonatkozó adatokat csak egyszer kell beírni. Ha az adós házastársak külön lakásban élnek, akkor a gyermeket arra a személyre vonatkozó rovatban kell szerepeltetni, akivel egy lakásban élnek. Kiskorú, valamint felsőoktatás nappali tagozatán tanuló 25 év alatti, valamint életkortól függetlenül magasabb összegű családi pótlékban vagy fogyatékossági támogatásban részesülő gyermekként a vér szerinti, örökbe fogadott, a mostoha- és a nevelt gyermek vehető figyelembe. Valamennyi gyermek nevét és születési évszámát fel kell tüntetni! A családtagok száma megegyezik az adós és az adóssal egy lakásban élő házastárs (élettárs) és az adatlapon felsorolt gyermekek együttes számával. Az ingatlan megnevezésénél a lakóingatlan rendeltetését kell feltüntetni (pl. családi ház, társasház, öröklakás stb.). A tulajdoni hányadnál az adós — ingatlan-nyilvántartásban szereplő — tulajdoni hányadát kell beírni. Ha a lakáscélú hitelhátralékkal terhelt ingatlan címe nem egyezik meg egyik adós lakcímével sem, támogatás nem nyújtható! Az adós(ok) tulajdonában lévő egyéb ingatlan alatt a hitelhátralékkal terhelt ingatlanon kívüli ingatlan értendő. Ez lehet pl. nyaraló, termőföld. A gépjárműnél a gépjármű típusát és gyártási évét kérjük beírni. Mind az ingatlan, mind a gépjármű forgalmi értékén a helyben kialakult piaci értéket kell érteni. III. rész A jegyző a kérelmező(k) által bemutatott okiratok, valamint a rendelkezésére álló nyilvántartások alapján tölti ki. A kérelmező és családja 2000. évi jövedelmi adatainak a kitöltéséhez az alábbi jövedelemigazolásokat kell a kérelmezőnek csatolnia: — adóbevallás vagy az Adó- és Pénzügyi Ellenőrzési Hivatal által kiadott igazolást, ha 2000. évi jövedelméről az érintett maga nyújtotta be a személyi jövedelemadó-bevallást, — a munkáltatója által kiadott igazolást, ha 2000. évi jövedelméről a munkáltatója számolt el, — ha 2000. évben nem volt adóköteles jövedelme, akkor a nyugdíj, nyugdíjszerű ellátás, gyermekgondozási díj, gyermekgondozási segély, gyermeknevelési támogatás, családi pótlék, iskoláztatási támogatás, munkanélküli-járadék kifizetését igazoló postai utalvány, bankszámla kivonata vagy más folyósítást igazoló dokumentum fénymásolatát. A jövedelemadatok kitöltésénél: — nyugdíj vagy nyugdíjszerű ellátás: az öregségi nyugdíj, rokkantsági nyugdíj, öregségi járadék, munkaképtelenségi járadék, özvegyi nyugdíj, özvegyi járadék, baleseti rokkantsági nyugdíj, átmeneti járadék, rendszeres szociális járadék, rokkantsági járadék, a bányászok egészségkárosodási járadéka, a hadigondozottak és nemzeti gondozottak pénzbeli ellátása, — önkormányzattól kapott rendszeres szociális támogatás: időskorúak járadéka, munkanélküliek jövedelempótló támogatása, rendszeres szociális segély, ápolási díj, kiegészítő családi pótlék. A 4. pont a kérelmező által bemutatott halotti anyakönyvi kivonat vagy annak fénymásolata alapján töltendő ki. Az 5. pontot pedig a kérelmező által bemutatott Országos Egészségbiztosítási Pénztár Országos Orvosszakértői Intézetének (OOSZI) határozata alapján kell kitölteni. A 6. pontot csak akkor kell kitölteni, ha a lakáscélú hitelhátralék miatt jelzáloggal terhelt ingatlan lakhatatlanná válásának oka valamilyen természeti katasztrófa. 2001/46. szám

Source: https://magyarkozlony.hu/hivatalos-lapok/326a986f43d90bfff3c185bef53946d546093fe7/dokumentumok/b00fa87f49acd2093393f66750769319b7fe03c8/letoltes